


JONIŠKIO RAJONO SAVIVALDYBĖS
ADMINISTRACIJOS DIREKTORIUS

ĮSAKYMAS

DĖL VIENKARTINĖS IŠMOKOS UŽSIENIEČIUI ĮSIKURTI IR MĖNESINĖS KOMPENSACIJOS VAIKO UGDYMO PAGAL IKIMOKYKLINIO AR PRIEŠMOKYKLINIO UGDYMO PROGAMĄ IŠLAIDOMS APMOKĖTI, SKIRIAMŲ LAIKINĄJĄ APSAUGĄ LIETUVOS RESPUBLIKOJE GAVUSIEMS UŽSIENIEČIAMS, PRAŠYMŲ PRIĖMIMO TVARKOS APRAŠO PATVIRTINIMO

2022 m. gegužės 5 d. Nr. A-445
Joniškis


Vadovaudamasis Lietuvos Respublikos vietos savivaldos įstatymo 29 straipsnio 8 dalies 3 punktu, Vienkartinės išmokos įsikurti gyvenamojoje vietoje savivaldybės teritorijoje ir (ar) mėnesinės kompensacijos vaiko ugdymo pagal ikimokyklinio ar priešmokyklinio ugdymo programą išlaidoms apmokėti, skiriamų laikinąją apsaugą Lietuvos Respublikoje gavusiems  užsieniečiams, skyrimo ir jų finansavimo iš Lietuvos Respublikos valstybės biudžeto rekomendacijų aprašu, patvirtintu Lietuvos Respublikos socialinės apsaugos ir darbo ministro 2022 m. balandžio 6 d. įsakymu Nr. A1-260, 
tvirtinu Vienkartinės išmokos užsieniečiui įsikurti ir mėnesinės kompensacijos vaiko ugdymo pagal ikimokyklinio ar priešmokyklinio ugdymo programą išlaidoms apmokėti, skiriamų laikinąją apsaugą Lietuvos Respublikoje gavusiems užsieniečiams, prašymų priėmimo tvarkos aprašą (pridedama).



Administracijos direktorius	    			                                          Tomas Armonavičius


PATVIRTINTA
Joniškio rajono savivaldybės 
administracijos direktoriaus 
2022 m. gegužės 5 d. įsakymu Nr. A-445




 SKYRIUS


. Vienkartinės išmokos užsieniečiui įsikurti ir mėnesinės kompensacijos vaiko ugdymo pagal ikimokyklinio ar priešmokyklinio ugdymo programą išlaidoms apmokėti, skiriamų laikinąją apsaugą Lietuvos Respublikoje gavusiems užsieniečiams, prašymų priėmimo tvarkos aprašas (toliau – Tvarkos aprašas) nustato užsieniečių, kuriems Lietuvos Respublikos įstatymo „Dėl užsieniečių teisinės padėties“ (toliau – UTPĮ) nustatyta tvarka suteikta laikinoji apsauga (toliau – užsieniečiai), prašymų dėl vienkartinės išmokos užsieniečiui įsikurti (toliau – Vienkartinė išmoka įsikurti) ir mėnesinės kompensacijos vaiko ugdymo pagal ikimokyklinio ar priešmokyklinio ugdymo programą išlaidoms apmokėti (toliau – Kompensacija už ugdymą) priėmimo Joniškio rajono savivaldybėje (toliau – Savivaldybė) tvarką.
. Tvarkos aprašas taikomas Savivaldybės seniūnijų socialinio darbo specialistams (toliau – seniūnijos specialistas) ir Savivaldybės administracijos Socialinės paramos ir sveikatos skyriaus (toliau – Skyrius) specialistams.
. Tvarkos apraše vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, UTPĮ ir 2016 m. spalio 5 dienos Lietuvos Respublikos Vyriausybės nutarime Nr. 998 „Dėl Valstybės paramos prieglobsčio gavėjų, nelydimų nepilnamečių užsieniečių ir laikinąją apsaugą Lietuvos Respublikoje gavusių užsieniečių integracijai teikimo tvarkos aprašo patvirtinimo“.

 SKYRIUS 


. Užsienietis, norėdamas gauti Vienkartinę išmoką įsikurti ir (ar) Kompensaciją už ugdymą, kreipiasi į deklaruotos gyvenamosios vietos arba faktinės gyvenamosios vietos seniūniją (toliau – seniūnija) Joniškio rajone, pateikia Vienkartinės išmokos įsikurti gyvenamojoje vietoje savivaldybės teritorijoje ir (ar) mėnesinės kompensacijos vaiko ugdymo pagal ikimokyklinio ar priešmokyklinio ugdymo programą išlaidoms apmokėti, skiriamų laikinąją apsaugą Lietuvos Respublikoje gavusiems užsieniečiams, skyrimo ir jų finansavimo iš Lietuvos Respublikos valstybės biudžeto rekomendacijų aprašo (toliau – Aprašas), patvirtinto Lietuvos Respublikos socialinės apsaugos ir darbo ministro 2022 m. balandžio 6 d. įsakymu Nr. A1-260, 1 priede nurodytos formos prašymą dėl vienkartinės išmokos užsieniečiui įsikurti skyrimo (toliau – Prašymas dėl vienkartinės išmokos užsieniečiui įsikurti skyrimo) ir (ar) 2 priede nurodytos formos prašymą dėl mėnesinės kompensacijos vaiko ugdymo pagal ikimokyklinio ar priešmokyklinio ugdymo programą išlaidoms apmokėti skyrimo (toliau – Prašymas dėl mėnesinės kompensacijos vaiko ugdymo išlaidoms apmokėti skyrimo) (toliau kartu – Prašymas).
. Užsienietis kartu su prašymu dėl Vienkartinės išmokos įsikurti skyrimo seniūnijai pateikia Aprašo 6 punkte nurodytus dokumentus. Užsienietis kartu su prašymu dėl Kompensacijos už ugdymą mokėjimo seniūnijai pateikia Aprašo 8 punkte nurodytus dokumentus.
. Užsienietis, kurio deklaruota gyvenamoji vieta nesutampa su faktine gyvenamąja vieta savivaldybėje, dėl Vienkartinės išmokos įsikurti skyrimo ir (ar) Kompensacijos už ugdymą mokėjimo gali kreiptis pagal savo faktinę gyvenamąją vietą.
. Seniūnijos specialistas, gavęs Prašymą:
. patikrina Užimtumo tarnybos ir (arba) Valstybinio socialinio draudimo fondo valdybos prie Lietuvos Respublikos socialinės ir darbo ministerijos ir (arba) informacinėje sistemoje MIGRIS ir (arba) Socialinės paramos šeimai informacinėje sistemoje turimus duomenis, išspausdina reikiamus dokumentus ir patvirtina savo parašu;
. gautą užsieniečio Prašymą ir kartu su šiuo Prašymu pateiktus dokumentus ar jų kopijas tą pačią dieną užregistruoja socialinių išmokų apskaitos sistemoje „Parama“ (toliau – IS „Parama“) ir į šią sistemą suveda užsieniečio duomenis;
. kai užsienietis kreipiasi dėl Vienkartinės išmokos įsikurti skyrimo, nuvykęs užsieniečio nurodytu adresu, surašo buities ir gyvenimo sąlygų patikrinimo aktą;
. pateikia Prašymą Skyriui ne vėliau kaip per 5 darbo dienas nuo Prašymo ir visų reikalingų dokumentų gavimo seniūnijoje dienos.  

 SKYRIUS


. Skyriaus specialistas, gavęs Prašymą, sprendimą dėl Vienkartinės išmokos įsikurti skyrimo ir (ar) Kompensacijos už ugdymą mokėjimo priima ne vėliau kaip per 5 darbo dienas nuo prašymo ir visų reikalingų dokumentų gavimo Skyriuje dienos. Apie priimtą sprendimą užsienietį informuoja jo Prašyme nurodytu būdu ne vėliau kaip per 3 darbo dienas nuo sprendimo priėmimo.
. Skirta Vienkartinės išmokos įsikurti ir (ar) Kompensacijos už ugdymą suma pervedama į Prašyme nurodytą mokėjimo sąskaitą kredito, mokėjimo ir (ar) elektroninių pinigų įstaigoje.

 SKYRIUS 


. Dokumentai ir duomenys saugomi: 
. dokumentai (įskaitant dokumentus, kuriuose yra asmens duomenų) – Lietuvos Respublikos dokumentų ir archyvų įstatymo nustatyta tvarka Lietuvos vyriausiojo archyvaro nustatytais terminais; 
. duomenys, registruojami IS „Parama“, – šios sistemos nuostatų nustatyta tvarka ir terminais.
. Duomenų subjektų teisės įgyvendinamos 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) nustatyta tvarka.
. Neteisėtai gauta Vienkartinė išmoka įsikurti ir (ar) Kompensacija už ugdymą išieškoma Lietuvos Respublikos civilinio proceso kodekso nustatyta tvarka. 

